TFD พุ่งเกือบ 8% ลุ้นครึ่งปีหลังเทิร์นอะราวด์-รายได้แตะ 5 พันลบ.
TFD พุ่งเกือบ 8% ลุ้นครึ่งปีหลังเทิร์นอะราวด์-รายได้แตะ 5 พันลบ. ล่าสุด ณ เวลา 10.47 น. ราคาอยู่ที่ 3.06 บาท บวก 0.22 บาท หรือ 7.75% สูงสุดที่ 3.08 บาท ต่ำสุดที่ 2.94 บาท มูลค่าซื้อขายที่ 28.58ล้านบาท
15 ก.ย. 2559

ผู้สื่อข่าวรายงานว่า ราคาหุ้นบริษัท ไทยพัฒนาโรงงานอุตสาหกรรม จำกัด (มหาชน) หรือ TFD ณ เวลา 10.47น. ราคาอยู่ที่ 3.06 บาท บวก 0.22 บาท หรือ 7.75% สูงสุดที่ 3.08 บาท ต่ำสุดที่ 2.94 บาท มูลค่าซื้อขายที่ 28.58 ล้านบาท ขณะที่ดัชนีตลาดหุ้นไทยโดยรวมบวก 0.24%

โดยบริษัท TFD ระบุว่า ผลการดำเนินงานครึ่งปีหลังจะเทิร์นอราวด์ ตั้งเป้ารายได้ 5.5 พันล้านบาท
นายอภิชัย เตชะอุบล รองประธานกรรมการและประธานกรรมการบริหาร TFD เปิดเผยว่า ครึ่งหลังปี 59 ผลการดำเนินงานของ TFD เริ่มเข้าสู่ช่วงเทิร์นอะราวด์ ซึ่งในช่วงครึ่งปีหลังมีปัจจัยหนุนที่จะทำให้ผลการดำเนินงานทั้งปีออกมาเป็นบวกได้ แม้ว่าครึ่งปีแรกจะยังมีผลการดำเนินงานเป็นลบ เนื่องจาก 3 ธุรกิจหลักของบริษัทเติบโตได้ดี
นอกจากนั้นบริษัทยังมีแผนจะจัดตั้งกองทรัสต์เพื่อการลงทุนในอสังหาริมทรัพย์  (REIT) มูลค่า 2 พันล้านบาท ภายในไตรมาส 4/59 ซึ่งจะนำโรงงานสำเร็จรูปและคลังสินค้าในโครงการ Green Park เฟส 1 Green Park เฟส 2 และโรงงานในอังกฤษ 2 แห่ง ขายเข้าเป็นสินทรัพย์ของกอง  REIT ซึ่งจะบันทึกเข้ามาเป็นกำไรให้บริษัทในปีนี้ 59
ดังนั้น บริษัทจึงมั่นใจว่าปีนี้รายได้จะเติบโตตามเป้า 5.5 พันล้านบาท และจากนี้ไปจะถือเป็นจุดเริ่มต้นของการเทิร์นอะราวด์ และจะเติบโตต่อเนื่องไปอีก 3 ปีข้างหน้า ที่จะทยอยรับรู้รายได้จากธุรกิจด้านต่าง ๆ เข้ามาอย่างต่อเนื่อง
 